Oikeusministeriö		
Lainvalmisteluosasto		
PL 25		
00023 VALTIONEUVOSTO	
	
Lausuntopyyntönne
OIKEUDENKÄYNNIN JULKISUUS

Oikeusministeriön lainvalmisteluosasto on pyytänyt Tullihallitukselta lausuntoa työryhmämietinnöistä 2005:7 ja 2005:6, joista ensinnä mainittu koskee oikeudenkäynnin julkisuutta yleisissä tuomioistuimissa ja jälkimmäinen oikeudenkäynnin julkisuutta hallintotuomioistuimissa. 
Tullihallitus on tutustunut ministeriön työryhmien ehdotuksiin ja pitää ehdotettuja muutoksia hyödyllisinä. Muiden positiivisten piirteiden ohella ehdotukset selkeyttävät myös oikeudenkäynnin julkisuutta koskevaa säännöstöä.
Tullilaitoksen toiminnan kannalta on tärkeätä, että se arkaluontoinen aineisto tai muu materiaali, jota Tulli viranomaisena vastaanottaa, pitää hallussaan ja tarvittaessa esittää oikeudenkäyntien yhteydessä oikeudenkäyntiasiakirjojen ominaisuudessa, ei päädy asiattomien henkilöiden tai suuren yleisön tarkasteltavaksi liian helposti. Sellainen voisi perusteettomasti heikentää asiakkaan luottamusta viranomaista kohtaan ja vaikeuttaa esimerkiksi tehokkaiden valvontakeinojen luomista ja käyttämistä yhteiskunnallisesti hyväksyttävien tavoitteiden - mm. vakavan rikollisuuden torjuminen ja selvittäminen - saavuttamiseksi. 
Muilta osin Tullihallituksella ei ole tässä vaiheessa lausuttavaa. 

TULLIHALLITUS

Antti Rantanen
 Lakimies